《次韵张子开教授游杖锡寺偶成》
宋代·陈著

禅老慈悲下界愁，长诗招我到深幽。
人知晚节陶元亮，谁识初深马少游。
星月天高空绕鹊，江湖风恶不容鸥。
苦无十亩田堪舍，借得僧房饭几秋。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。